Når man holder taler eller når man debatterer, så er måden man kommunikerer vigtig, da selv små faktorer gør at man kan blive misforstået. Når man ser på typer af kommunikation, så kan man opdele kommunikation i tre typer.  Verbal kommunikation Her er der tale om det der siges, altså det sagte ord. Her er det ens ordvalg og logiske evner som gør sig gældende, da det er her man kan tages på ordet.  Ekstraverbal kommunikation Her er det måden man siger ordene, altså tonefaldet. Her er det ens måde at betone ord som gør sig gældende; f.eks. kan man benytte ironi eller sarkasme som virkemiddel. Ord kan dermed fortolkes af en modpart under en debat.  Nonverbal kommunikation Her er der tale om alt andet end det der siges, hvilket vil sige at der tales om ens kropssprog eller mimik. Dette bruges til at understøtte ens verbale kommunikation.  Transaktioner Når man taler eller debatterer kan man gå ind i forskellige roller, som hver især har sin unikke stemme. Man deler rollerne op i 3 kategorier, hvor hver kategori har hver sin funktion.  Krydsende transaktioner Men fordi der er forskellige roller er det ikke ensbetydende at man forbliver i én, man kan nemlig skifte rolle undervejs i en tale eller debat. For det meste sker det ubevidst og man er ikke klar over, at man skifter rolle, man kan dog blive presset til at skifte rolle. Men dygtige retorikere kan udføre komplementerende transaktioner, hvor de fuldkommen bevidst skifter rolle og dermed til en stemme, som egner sig bedst til den pågældende situation eller også udfører en dobbelt transaktion, hvor man påtager sig to roller samtidigt, altså "vi siger ét, men mener noget andet" og dermed få et ekstra budskab mellem linjerne.